Seg teṣleḍt i nexdem i tmedyazt yettwacnan n Zedek Mulud nufa-d belli yessemres aṭas allus s leṣnaf-is ama d amalas n tazwara d taggara, amalas s tenfalit n usteqsi, amalas n wafir d uḥric seg wafir...Akken ad naf limarat n tsekla tamensyat am yinzan i d-ibanen s waṭas xas akken ur d-usin ara s talɣa tanaṣlit yellan deg tmetti, nufa-d yessemres ula d tamacahut xas ma ur teṭṭuqet ara, akken i d-nufa belli yessemres s waṭas awalen iqburen.